রোগীর পরিবারের সঙ্গে খণ্ডযুদ্ধ। নিরাপত্তার দাবিতে  আংশিক কর্মবিরতিতে NRS মেডিক্যাল কলেজের জুনিয়র ডাক্তাররা। আর এই কর্মবিরতির জেরে নাজেহাল চিকিত্সার জন্য আসা সাধারণ মানুষ।  কর্তৃপক্ষ অবশ্য সে অভিযোগ মানছে না।জুনিয়র ডাক্তারদের সঙ্গে রোগীর আত্মীয়দের বচসা। দুপক্ষের খণ্ডযুদ্ধ। আর তার জেরেই রণক্ষেত্র এন আর এস। ভোর রাতে পথ দুর্ঘটনায় জখম এক ব্যক্তিকে হাসপাতালে নিয়ে আসা হয়। চিকিত্সা নিয়ে জুনিয়র ডাক্তারদের সঙ্গে বচসা বাধে রোগীর পরিজনদের। অভিযোগ, রোগীর কয়েকজন পরিজন ও বন্ধু  মারধর করে  জুনিয়র ডাক্তারদের। খবর পেয়ে পুলিস এসে চার মদ্যপকে গ্রেফতার করে
 ওয়েব ডেস্ক: রোগীর পরিবারের সঙ্গে খণ্ডযুদ্ধ। নিরাপত্তার দাবিতে  আংশিক কর্মবিরতিতে NRS মেডিক্যাল কলেজের জুনিয়র ডাক্তাররা। আর এই কর্মবিরতির জেরে নাজেহাল চিকিত্সার জন্য আসা সাধারণ মানুষ।  কর্তৃপক্ষ অবশ্য সে অভিযোগ মানছে না।জুনিয়র ডাক্তারদের সঙ্গে রোগীর আত্মীয়দের বচসা। দুপক্ষের খণ্ডযুদ্ধ। আর তার জেরেই রণক্ষেত্র এন আর এস। ভোর রাতে পথ দুর্ঘটনায় জখম এক ব্যক্তিকে হাসপাতালে নিয়ে আসা হয়। চিকিত্সা নিয়ে জুনিয়র ডাক্তারদের সঙ্গে বচসা বাধে রোগীর পরিজনদের। অভিযোগ, রোগীর কয়েকজন পরিজন ও বন্ধু  মারধর করে  জুনিয়র ডাক্তারদের। খবর পেয়ে পুলিস এসে চার মদ্যপকে গ্রেফতার করে শুরু কর্মবিরতি। নিরাপত্তার দাবিতে সকাল থেকেই প্রতিবাদ বিক্ষোভ শুরু করেন জুনিয়র ডাক্তাররা। শুরু হয় কর্মবিরতি। এন্টালি থানার পুলিস ধৃত চারজনকে নিয়ে যেতে এলে প্রতিবাদ  আরও তীব্র  হয়। পুলিসের গাড়ি আটকাতে যান আন্দোলনকারীরা। নাজেহাল  আমজনতা আন্দোলনকারীদের দাবি, আংশিক সময়ের কর্মবিরতি করছেন তারা। তবে সকাল থেকেই চিকিত্সা পরিষেবা পেতে হয়রান হতে হয়েছে সাধারণ মানুষকে। যে রোগীকে নিয়ে এত কাণ্ড তাকে অবশ্য বেলা বাড়তে অন্য হাসপাতালে নিয়ে যাওয়া হয়।